open-index/open-wikipedia-markdown huggingface dataset:
2009 எப்டி

**2009 எப்டி** (2009 FD) என்ற 470 மீ விட்டம் உடைய புவியருகு சிறுகோள் 16 மார்ச் 2009 அன்று கண்டுபிடிக்கப்பட்டது. எதிர்காலத்தில் இது புவியுடன் மோதும் வாய்ப்புகள் உள்ளது.அப்படி மோதும் போது சேதம் அதிகமாக இருக்குமெனப் பலெர்மோ தீங்கு அறியும் அளவுகோல் காட்டுகிறது. **2009 எப்டி**, 27 மார்ச் 2009 அன்று புவிக்கு மிக அருகில் 0.004172 வானியல் அலகு (624,100 கி.மீ.; 387,800 மைல்கள்)Near Earth Asteroid 2009 FD - whilst you were sleeping! (ice in space)  தொலைவில் இது கடந்து சென்றது. 24 அக்டோபர் 2010 அன்று மற்றொரு முறை 0.0702 வானியல் அலகுகள் தொலைவில் கடந்து சென்றது. 30 நவம்பர் 2013 அன்று பர்னல் வான் ஆய்வுக்கூடம்  இதன் தோற்ற ஒளிப்பொலிவெண் 23 என்று அறிந்தார்கள். ஏப்ரல் 2014 இல் இது 0.1 வானியல் அலகுகள் தொலைவில் கடந்து சென்றது. அப்போது இதன் தோற்ற ஒளிப்பொலிவெண் 19.3 ஆக இருந்தது. 2015 ஆம் ஆண்டு அக்டோபர் மற்றும் நவம்பர் மாதங்களில் இது புவியை மீண்டும் புவியை நெருங்கும் போது கோல்ட்ஸ்டோன் விண்வெளி ஆய்வுக்கூடம் இதைப் பற்றி ஆராயும்.

நாசாவின் புவியருகு விண்பொருட்கள் கண்கானிப்பு திட்டத்தில் கீழ் இதன் வானியல் வெண் எகிர்சிதறல் 0.15 என்று அறிந்தார்கள் இதன் படி இது 130 மீ விட்டம் உடையதென மதிப்பிடப்பட்டுள்ளது.மேலும் 2,800,000 டன் நிறை உடையது எனவும் மதிப்பிட்டுள்ளார்கள். ஆனால் எமி மைந்சர் அகச்சிவப்பு கதிர்மூலம் செய்த ஆய்வில் இது 472 மீ விட்டமும் இதன் வானியல் வெண் எகிர்சிதறல் 0.01 ஆக இருக்க வாய்ப்பு உள்ளதென அறிந்தார்.

ஜெபிஎல் சிறிய விண்பொருள்கள் தரவுத் தளம், **2009 எப்டி**, 22 ஆம் நூற்றாண்டின் இறுதியில் இரண்டு முறை புவியை மிக நெருங்கி வரும் எனவும், 29 மார்ச் 2185 இது புவியுடன் மோத 385 இல் 1 பங்கு வாய்ப்பு உள்ளதாகக் காட்டுகிறது. 2185 இல் இது 0.009 வானியல் அலகு (1,300,000 கி.மீ.; 840,000 மைல்) புவியை நெருங்கிவரவும் வாய்ப்புகள் உள்ளதாக வரைபடங்கள் காட்டுகிறது.இது 29 மார்ச் 2185 அன்று புவி மற்றும் நிலாவை கடப்பதைக் கொண்டு, 2190 இல் இதன் பாதையைத் தீர்மானிக்க முடியும் . **2009 எப்டி** புவியின் நிலப்பரப்பின் மீது மோதினால் பேரழிவையும் கடலில் மோதினால் பெரிய சுனாமி அலைகளை உருவாக்கும்.இதன் அளவு பெரியது என்பாதல் இது செவ்வாய் மற்றும் வெள்ளி கோள்களின் ஈர்ப்பு விசையால் இதன் பாதையைத் தீர்மானிப்பதில் சிக்கல் உள்ளது.எனவே இது செண்ட்ரி அபாய அட்டவணையின் முக்கிய இடத்தில் உள்ளது.

## மேற்கோள்கள்

பகுப்பு:புவியருகு விண்பொருட்கள்
கரிக்குருவிக்கு உபதேசம் செய்த படலம்

**கரிக்குருவிக்கு உபதேசம் செய்த படலம்** அல்லது **கருங்குருவிக்கு உபதேச திருவிளையாடல்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலிலுள்ள 47 வது படலமாகும் (செய்யுள் பத்திகள்: 2274 -2296). மதுரை மீனாட்சியம்மன் கோயிலில் ஆவணி மூலத் திருவிழாவில்  கருங்குருவிக்கு உபதேசம் செய்த திருவிளையாடல் நிகழ்ச்சி ஆண்டு தோறும் நடைபெறுகிறது.

## புராண வரலாறு
முற்பிறப்பில் எவ்வளவோ புண்ணிய காரியங்கள் செய்திருந்தும், சிறிது பாவமும் செய்தமையால் ஒருவன் மறு பிறப்பில் கருங்குருவியாக பிறந்தான். அந்த கருங்குருவியை காகங்கள் மிகவும் துன்புறுத்தின. அவற்றிற்கு பயந்து கருங்குருவி நெடுந்தூரம் பறந்து சென்று ஒரு மரத்தின் கிளையில் தன் நிலையை எண்ணி வருந்தியபடி அமர்ந்தது. அப்போது சிலர் மதுரை பற்றியும், பொற்றாமரைக் குளத்தில் நீராடி சோமசுந்தரரை வழிபட்டால் எண்ணியது நடக்கும் எனவும் உரையாடினர். கருங்குருவி அங்கிருந்து மதுரைக்கு வந்து, பொற்றாமரைக் குளத்தில் நீராடி இறைவனை வணங்கியது. இறைவனும் குருவியின் பக்திக்கு இணங்கி மிருத்யுஞ்சய மந்திரத்தை உபதேசித்தார்.

மேலும் கருங்குருவியின் இனத்து பெயரான எளியான் பெயரை  ’வலியான்’ என மாற்றினார். இத்திருவிளையாடல் நிகழ்வுவை மதுரை மீனாட்சி சுந்தரேஸ்வரர் கோயிலில் ஆவணி மூலத் திருநாளில் ஆண்டு தோறும் நடத்திக் காட்டப்படுகிறது.

## மேற்கோள்கள்

பகுப்பு:திருவிளையாடல்கள்
கரேத் எட்வர்ட்ஸ்

**கரேத் எட்வர்ட்ஸ்** () இவர் ஒரு இங்கிலாந்து நாட்டு திரைப்பட இயக்குநர் ஆவார். இவர் காட்சில்லா போன்ற திரைப்படங்களை இயக்கியுள்ளார். இவர் மான்ஸ்டர் போன்ற சில திரைப்படங்களுக்குக் கதை எழுதி இயக்கியுள்ளார் என்பது குறிப்பிடத்தக்கது.

## மேற்கோள்கள்
#  http://www.walesonline.co.uk/whats-on/film-news/godzilla-star-wars-director-gareth-7173971 27 மே 2014. Retrieved 27 மே 2014

## வெளி இணைப்புகள்

* 
* ''Factory Farmed'', winner of the Sci-Fi-London 2008 film festival 48 Hour Film Challenge, on Dailymotion.
* ''Gareth Edwards: Indie Filmmaker'' , See how Gareth created his independent film with "pro-sumer" equipment.

பகுப்பு:திரைப்பட இயக்குநர்கள்
பகுப்பு:வாழும் மக்கள்
பகுப்பு:1975 பிறப்புகள்
நிக்கோலஸ் ச்டோல்லேர்

**நிக்கோலஸ் ச்டோல்லேர்** () (பிறப்பு: 1976 மார்ச் 19) இவர் ஒரு இங்கிலாந்து நாட்டு திரைப்பட இயக்குநர் மற்றும் திரைக்கதையாசிரியர் ஆவார். இவர் நெய்பர்ஸ் போன்ற திரைப்படங்களை இயக்கியுள்ளார். இவர் செக்ஸ் டேப் போன்ற சில திரைப்படங்களுக்குக் கதை எழுதி இயக்கியுள்ளார் என்பது குறிப்பிடத்தக்கது.

## மேற்கோள்கள்
#  http://www.nytimes.com/2005/10/09/fashion/weddings/09vows.html

## வெளி இணைப்புகள்
*

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க தொலைக்காட்சி எழுத்தாளர்கள்
அதுல் வர்மா

**அதுல் வர்மா** , (பிறப்பு:1997 சூன் 20) இந்தியாவைச் சேர்ந்த வில்வித்தை  வீரர் ஆவார். சீனாவின் நான்ஜிங் நகரில் நடந்த  இளையோர் ஒலிம்பிக் போட்டிகளில்  விற்பிரிவு போட்டிகளில் வெண்கலப்பதக்கம் வென்றார். உத்தரப்பிரதேசத்தில் உள்ள பாரபங்கியைச் சேர்ந்த இவர் 6-4 (20-28,30-29, 27-27, 29-30, 29-29 ) என்ற புள்ளிகளில் வெண்கலப்பதக்கத்துக்கான போட்டியில் துருக்கியின் மெட்டே கோஸோஸ் என்பவரை வீழ்த்தி பதக்கத்தைக் கைப்பற்றினார்.

## மேற்கோள்கள்

பகுப்பு:இந்திய வில்வித்தை வீரர்கள்
பகுப்பு:1997 பிறப்புகள்
பகுப்பு:வாழும் மக்கள்
ஹிட்லர் (நூல்)

**ஹிட்லர் (நூல்)** 1935 இல் வெ.சாமிநாத சர்மாவால் எழுதபட்ட நூல். 

முதல் உலகப்போரில் (1914) சாதாரண படைவீரனாக வாழ்கையை தொடங்கிய ஹிட்லர் அடுத்த 20 வருடங்களில் ஜெர்மனியின் சர்வாதிகாரியாக மாறும் வரலாறை பதிவுசெய்கிறது. 1935 வரையான வரலாறு இதில் கூறப்பட்டுள்ளது. யூதர்கள் மீதான இனப்படுகொலைகள் தொடங்காத காலத்தில் எழுதப்பட்டதால் ஹிட்லரை ஒரு நாயகனாக சித்தரிக்கின்றது.

## மேலும் காண்க
*வெ. சாமிநாத சர்மாவின் நூற்பட்டியல்

பகுப்பு:1935 தமிழ் நூல்கள்
தமிழ்நாட்டில் பௌத்தக் கோயில்கள்

தமிழ்நாட்டில் **பௌத்தக் கோயில்கள்** குறைந்த அளவிலேயே உள்ளன. பல நூற்றாண்டுகளுக்கு முன்பாக இருந்த அமைப்பு புத்த விகாரம் என்ற நிலையில் அமையும். தமிழகத்தில் பல இடங்களில் புத்தர் சிலைக்கு வழிபாடுகள் நடத்தப்படுகின்றன. பிற கோயில்களிலும் புத்தர் சிலைகள் காணப்படுகின்றன.

## புத்த விகாரைகள்
# பூம்புகார்  
# சூடாமணி விஹாரம், நாகப்பட்டினம் மாவட்டம் 

## புத்தர் கோயில்கள்
# அரியாங்குப்பம், புதுச்சேரி-கடலூர் சாலை 
# தியாகனூர், (கோயில்) சேலம் மாவட்டம்  
# தியாகனூர், (தியான மண்டபம்) சேலம் மாவட்டம்     
# திருச்சி   
# திருத்தணி, திருவள்ளூர் மாவட்டம் 
# திருவிளந்துறை, தஞ்சாவூர் மாவட்டம் 
# பள்ளூர், அரக்கோணம் வட்டம், வேலூர் மாவட்டம் 
# பெருஞ்சேரி,  மயிலாடுதுறை மாவட்டம் 
# புத்தமங்கலம், கீழ்வேளூர் வட்டம், நாகப்பட்டினம் மாவட்டம்  
# வியாசர்பாடி சென்னை 
# பாகனேரி சிவகங்கை மாவட்டம்

## பிற கோயில்களில்/கோயில்கள் அருகில் புத்தர் சிலைகள்
* காஞ்சிபுரம் ஏகாம்பரநாதர் கோயில், காஞ்சிபுரம் 
இக்கோயிலில் மதிற்சுவரில் புத்தர் பரிநிர்வாண கோலத்தில் உள்ள சிலை இருந்ததாக மயிலை சீனி.வேங்கடசாமி கூறியுள்ளார்.  தற்போது அச்சிலை அங்கு காணப்படவில்லை. தமிழகத்தில் பரிநிர்வாண கோலத்தில் உள்ள புத்தர் சிலை இது மட்டுமே என்பது குறிப்பிடத்தக்கது.    
* கோபிநாதப்பெருமாள் கோயில், பட்டீஸ்வரம், தஞ்சாவூர் மாவட்டம்  
* திருநாகேஸ்வரம் செண்பகராண்யேஸ்வரர் கோயில், திருநாகேஸ்வரம், தஞ்சாவூர் மாவட்டம் 
* திருநாட்டியத்தான்குடி, திருவாரூர் மாவட்டம்  
* திருவதிகை, கடலூர் மாவட்டம் 
* திருவலஞ்சுழி, தஞ்சாவூர் மாவட்டம் 
* நிலவளமுடைய அய்யனார் கோயில், கரூர், புதுக்கோட்டை மாவட்டம் 
* பேட்டவாய்த்தலை, திருச்சி மாவட்டம்  
* மன்னார்குடி, திருவாரூர் மாவட்டம் 
* முத்துமாரியம்மன் கோயில், பட்டீஸ்வரம், தஞ்சாவூர் மாவட்டம் 
* முழையூர் பரசுநாதசுவாமி திருக்கோயில்,  தஞ்சாவூர் மாவட்டம்

## இவற்றையும் பார்க்கவும்
* பௌத்தம்
* புத்த விகாரம்
* நாகப்பட்டின புத்தர் செப்புத்திருமேனிகள்

## குறிப்புகள்

## அடிக்குறிப்பு

பகுப்பு:தமிழ்நாட்டு புத்தர் கோயில்கள்
பகுப்பு:தமிழர் இடையே பௌத்தம்
பகுப்பு:இந்திய பௌத்த கோயில்கள்
கண்ணபுரம் விக்கிரம சோழீசுவரர் திருக்கோயில்

விக்கிரம சோழீசுவரர் திருக்கோயில் கொங்கு நாட்டில் திருப்பூர் மாவட்டத்தில் காங்கேயம் வட்டத்தில் அமைந்துள்ள பழைமையான சிவன் கோயில். திருச்சி - கோவை தேசிய நெடுஞ்சாலையில் அமைந்துள்ளது.

## கண்ணபுரம்

கண்ணபுரம், காங்கேய நாட்டின் பதினான்கு பழம்பதிகளில் பதினொன்றாவதாகக் குறிப்பிடப்படுகின்றது. இங்குள்ள
கண்ணபுரம் ஸ்ரீ மாரியம்மன் திருக்கோயில் பிரபலமான மாரியம்மன் திருக்கோயில்.

### கண்ணபுரம் விக்கிரம சோழீஸ்வரர் தேவ ஸ்தானகைபீது
கண்ணபுரம் விக்கிரம சோழீஸ்வரர் தேவ ஸ்தானகைபீது கிழக்கிந்திய கம்பெனியாட்சியில் முதல் சர்வேயர் ஜெனரலாகப் பதவி உயர்வு பெற்ற கர்னல் மெக்கன்சி எழுதிய ஒன்று. இது தயாரிக்கப்பட்ட தேதி 26.07.1807. தமிழக அரசின் தொல்லியல் துறையால் இது பதிப்பிக்கப்பட்டுள்ளது.

மெக்கன்சி ஆவணத்திலிருந்து தெரியவந்த தகவல்கள்:
* கண்ணர்பாடி எனும் கன்னிவாடியிலிருந்து வந்த கொங்கு வேளாளர் கண்ணபுரம் ஊரை நிர்மாணித்ததாகக் ’கன்னிவாடிபட்டயம்’ குறிப்பிடுகிறது. 
* பாண்டவர்கள் வனவாசம் முடிந்து இலாடபுரம் எனும் தாராபுரத்தில் ஒருவருடம் மறைந்து வாழ்ந்த போது அவர்களைக் காண கண்ணபிரான் வந்த வழியில் வழிபட்ட தலம். எனவே கண்ணபுரம் எனப்பெயர் பெற்றது. 
மேலும் பல தகவல்கள் 26.07.1807 அன்று எழுதப்பட்ட மெக்கன்சி ஆவணத்திலிருந்து தெரிய வருகின்றன.

## தல வரலாறு
விக்கிரமச் சோழர் தன் பிரம்மஹத்தி தோசம் நீங்க இத்தலத்தை அமைத்து இறைவனையும் இறைவியையும் பிரதிஷ்டை செய்து ஊரையும் அமைத்து அதற்கு விக்கிரம சோழபுரம் எனப் பெயரிட்டதாகத் தலவரலாறு கூறுகின்றது.

அருணகிரிநாதர் மூன்றுமுறை இத்தலத்திற்கு வந்து திருப்புகழ் பாடியுள்ளார்.

அகத்திய முனிவருக்கு இறைவனார் தமது திருக்கல்யாணக் கோலம் காட்டியருளிய திருத்தலம்.

முதலாம் விக்கிரம சோழனாகிய கலிமூர்க்க விக்கிரம சோழர் கட்டிய திருக்கோயில்.

## கல்வெட்டுகள்
அபிமான சோழ ராசாதிராசன், வீர ராசேந்திர சோழன், விக்கிரம சோழன் ஆகிய மன்னர்களின் ஏழு கல்வெட்டுகள் உள்ளன. சிறப்பான சிற்பக்கலைத் திறன் கொண்ட திருக்கோயில்.

## பட்டுநூல் விற்பனையாளர்களின் சிவத்தொண்டு
தாமிர சாசனம் மூலம் இத்திருக்கோயிலின் அபிஷேகம் நைவேத்தியம் போன்ற செலவுகளுக்காகப் பல தேசங்களுக்குச் சென்று பட்டுநூல் வியாபாரம் செய்து வந்த தராசுரம் பட்டுநூல்காரர் பலர் சேர்ந்த அமைப்பு ஒன்று ஏற்படுத்தப்பட்டிருந்தது தெரிய வருகின்றது.

சிதிலமடைந்த இத்திருக்கோயிலின் புனர்நிர்மாணப்பணிகள் 2012 ஆம் வருடத்திலிருந்து மேற்கொள்ளப்பட்டுவருகின்றன.

## மேற்கோள்கள்

பகுப்பு:திருப்பூர் மாவட்டத்திலுள்ள சிவன் கோயில்கள்‎
டுவோலிங்கோ

**டுவோலிங்கோ** (Duolingo) என்பது கூட்டவழி  மூலம் மொழிகளைக் கற்றுக்கொள்ளவும், மொழி பெயர்க்கவும் உதவும் இலவச  இயக்கமுறைமை .

## தள வடிவமைப்பு
இத்தளத்தின் பயனர்கள் ஒரு மொழியைக் கற்கும்பொழுதே, பிற வலைத்தளங்களையும் ஆவணங்களையும் மொழிபெயர்க்க உதவுமாறு வடிவமைக்கப்பட்டுள்ளது. ஆகத்து 2014 வரை இந்த தளம் ஆங்கிலம் அறிந்தவர்களுக்கு இலத்தீன் அமெரிக்க ஸ்பானிஷ், பிரெஞ்சு, ஜெர்மன், பிரேசிலிய போர்ச்சுக்கீசு, இத்தாலி, டச்சு, டேனிஷ், ஐரிஷ் ஆகிய மொழிகளைக் கற்க வகை செய்துள்ளது மட்டுமல்லாது , பிற மொழி அறிந்தோருக்கு அமெரிக்க ஆங்கிலம் கற்கவும் இது பயன்படுகிறது.

## இயங்கு முறைமைகள்
வலைத்தளம் மட்டுமல்லாது ஆண்டிராய்டு  மற்றும் ஆப்பிளின் ஐஓஎஸ் கருவிகளிலும் இதற்கான மென்பொருள்களை வழங்குகிறது. விண்டோஸ் போன் இயங்கு முறைமைக்கான மென்பொருள் வெளியிடுவது குறித்த ஒரு துருப்பை டுவோலிங்கோவின் டுவிட்டர் பதிவு ஒன்று வெளியிடப்பட்டது. ஏறத்தாழ டுவோலிங்கோ துவங்கி மூன்று ஆண்டுகள் கழித்து விண்டோஸ் போனுக்கான மென்பொருள் வெளியிடப்படுகிறது.

## மேற்கோள்கள்

பகுப்பு:இணையவழிக் கல்வி
பகுப்பு:வலைத்தளங்கள்
பகுப்பு:ஆண்ட்ராய்டு மென்பொருட்கள்
பகுப்பு:ஐஓஎஸ் மென்பொருட்கள்
கும்பகோணம் சுவேதாம்பரர் சமணக்கோயில்

**சுவேதாம்பரர் சமணக்கோயில்**, தஞ்சாவூர் மாவட்டம் கும்பகோணத்தில் உள்ளது. இக் கோயில் கும்பகோணத்தின் விஜேந்திரசாமி மடத்துத்தெருவில் உள்ளது. கும்பகோணத்தில் சந்திரப்பிரப பகவான் ஜினாலயம் என்ற சமணக்கோயிலும் உள்ளது.  

## கோயில் அமைப்பு
கோயிலின் வெளிப்புறம் முக்குடையுடன் வர்ததமான மகாவீரர் உருவம் உள்ளது. கோயிலின் நடுவில் சன்னதி அமைந்துள்ளது. மகாவீரரின் திருவுருவம் அலங்காரத்துடன் வெண்ணிற உடை உடுத்தி வைக்கப்பட்டுள்ளது. இவ்வுருவத்தின் இருபுறங்களிலும் முதல் தீர்த்தங்கரரான ரிஷபநாதரின் உருவம் உள்ளது. சமணர்களின் ஆலயங்களில் காணப்படும் மனத்தூய்மைக்கம்பம், பலிபீடம் போன்ற அமைப்புகள் இக்கோயிலில் காணப்படவில்லை.

## வழிபாடு
காலை பூசையில் பாலாபிஷேகமும் நெய்வேத்தியமும் செய்கின்றனர். மாலையில் தீபாராதனை காட்டி வழிபடுகின்றனர்.

## விழா
சுவேதாம்பரர்கள் திருவிழா அன்று சுவாமி வீதி உலா நடைபெறுகிறது. மூன்று மாதம் ஒரு முறை அஷ்டமி நாளில் தாசவதானி என்ற விழாவை எட்டு நாள்கள் நடத்துகின்றனர். அந்நாட்களில் மகாவீரர் உருவத்தை வைத்து அர்ச்சனை பூசை வழிபாடுகளை செய்கின்றனர். மகாவீரர் ஜெயந்தி விழாவைச் சிறப்பாகக் கொண்டாடுகின்றனர். 
## இதனையும் காண்க
* தமிழ்நாட்டில் சமணம்
* தமிழ்நாட்டில் சமணர் கோயில்கள்

## மேற்கோள்கள்


பகுப்பு:கும்பகோணத்திலுள்ள கோயில்கள்
பகுப்பு:தமிழ்நாட்டு சமணக் கோயில்கள்
பகுப்பு:சமணக் கோயில்கள்
காந்தியார் சாந்தியடைய (நூல்)

**காந்தியார் சாந்தியடைய** என்ற நூலை ப. திருமா வேலன் எழுதினார். இது இந்திய-பாக்கிஸ்தான் பிரிவினையைப் பற்றியது.

## உள்ளடக்கம்
1920 முதல் காந்தியின் மரணம் வரை பிரிவினை சம்பந்தமான நிலைப்பாடு, அது மாறிய விதம், கலவர சமயங்களில் அதனை தடுக்க செய்த முயற்சிகள், மனதளவில் பட்ட வேதனைகளைச் சிறப்பாக விளக்கும் ஒரு நூல். இந்திய பாக்கிஸ்தான் பிரிவினைக்கான காரணங்களைத் தருகிறது இந்நூல்.

கிலாபத் இயக்கம்(1919) இந்து-முஸ்லிம் ஒற்றுமைக்கு பெரும் பங்காற்றியிருகிறது. ஆனால் அதனைத் தொடர்ந்த மோதல்கள் சிறிது சிறிதாகப் பெருகியிருக்கிறது. 1930கள் வரை யாருக்கும் பிரிவினை எண்ணம் தோன்றவில்லை. ஜின்னாவின் கோரிக்கைகள் புறக்கணிக்கப்பட்ட நிலையில், மாற்றாக பிரிவினை முடிவுக்கு அவர் வந்திருக்கிறார். அதன் பிறகு ஒன்றுபட்ட நிலை ஏற்படவில்லை. எனினும் அபுல் கலாம் ஆசாத் போன்றோர் காங்கிரசில் தொடர்ந்து செயல்பட்டிருக்கிறார்கள். இந்நூல் பிரிவினை காலத்தைப் பற்றிய தொகுப்பாக அமைந்திருக்கிறது.

பகுப்பு:இந்தியத் தமிழ் நூல்கள்
பகுப்பு:2007 தமிழ் நூல்கள்
ஊழியர் சேமலாப நிதி

**ஊழியர் சேமலாப நிதி** அல்லது **ஊழியர் வருங்கால வைப்பு நிதி** (*EPF*) என்பது பின்வருவனவற்றைக் குறிக்கிறது:

* ஊழியர் வருங்கால வைப்பு நிதி, இந்தியா
* ஊழியர் சேமலாப நிதி, இலங்கை
* ஊழியர் சேமலாப நிதி, மலேசியா
லிங்கா

**லிங்கா** ஒரு தமிழ் மொழித் திரைப்படமாகும். இந்தத் திரைப்படத்தில் கே. எஸ். ரவிக்குமார் இயக்கதில், ரஜினிகாந்த், சோனாக்சி சின்கா, அனுசுக்கா செட்டி, சந்தானம், ராதாரவி, விஜயகுமார் உள்ளிட்ட பலர் நடித்தனர். இதற்கு ஏ. ஆர். ரகுமான் இசையமைத்தார். இத்திரைப்படமானது ரஜனிகாந்தின் பிறந்தநாளான 12 டிசம்பர் 2014 அன்று வெளிவந்தது. இப்படம் இதே பெயரில் தெலுங்கிலும் இந்தியிலும் மொழிமாற்றம் செய்யப்பட்டு வெளியிடப்பட்டது.

## நடிப்பு
   
*கோட்டையூர் ராசா லிங்கேசுவரனாகவும் அவர் பேரன் கே. லிங்கேசுவரனாகவும் (லிங்கா) ரஜினிகாந்த் (தெலுங்கு பதிப்பில் கர்னூல்)
* லட்சுமியாக அனுசுக்கா செட்டி
* பாரதியாக சோனாக்சி சின்கா
* நாகபூசனாக சகபதி பாபு
* கருணாகரனாக காசினாதுணி விசுவநாத்
* லிங்காவின் தோழனாக சந்தானம்
* ஊழல்மிகுந்த காவல் அதிகாரியாக பிரம்மானந்தம்
* பாரதியின் தந்தையாக இராதா ரவி
* ஊர்த்தலைவராக விசயகுமார்
* சோலையூருக்கு அருகிலுள்ள சமீன்தாராக நிழல்கள் ரவி
* மாவட்ட ஆட்சியரின் உளவாளியாக சுந்தர்ராசன்
* 1939 காலத்து தொடருந்தின் ஓட்டுநராக மனோபாலா
* சாமிபிள்ளையாக இளவரசு
* அரசாங்க அதிகாரியாக பொன்வண்ணன்
* வணிகராக மதன் பாப்
* பினிசிங் குமாராக கே. எஸ். ரவிக்குமார் (சிறப்புத் தோற்றம்)
*வணிகரின் பாதுகாவலராக கிரேன் மனோகர்

## கதை
சோலையூர் கிராமத்தில் அமைந்துள்ள அணையானது உறுதியானது தானா என சோதனை செய்ய பொதுப்பணித்துறை பொறியாளர் (பொன்வண்ணன்) வருகிறார். உள்ளூரைச் சேர்ந்த அமைச்சர் (நாகபூசன்) அது உறுதியில்லை என்று சான்று வாங்கி புதிய அணை கட்டி அதன் மூலம் பணம் சம்பாதிக்க விரும்புகின்றார். அவர்கள் பொதுப்பணித்துறை பொறியாளரை கொலைசெய்து விடுகின்றனர். அவர் அவ்வூர் பெரியவரிடம் (கருணாகரன்) அணைப்பகுதியில் இருக்கும் சிவன் கோவிலை திறந்தால் அணையை காப்பாற்றலாம் என்று சொல்லி உயிர் விடுகிறார்.

அக்கோவிலை திறக்க அணையை கட்டிய மகாராசா லிங்கேசுவரனின் பேரனை அழைப்பது என்று முடிவெடுக்கின்றனர். அவர் பேரனின் பெயர் லிங்கா. அவர் எந்த சொத்தையும் விட்டுவைக்காமல் அழித்ததால் தனது தாத்தாவை வெறுக்கிறார். அதனால் அவர் சிறு சிறு குற்றங்கள் புரியும் திருடனாக உள்ளார். அவரை பெரியவரின் பேத்தி லட்சுமி (அனுஷ்கா செட்டி) கண்டுபிடித்து சோலையூருக்கு அழைக்கிறார். அவர் சோலையூர் செல்ல மறுக்கிறார். சூழ்நிலைகள் காரணமாக அவர் சோலையூர் செல்ல உடன்படுகிறார்.

சோலையூரில் தனது தாத்தாவைப் பற்றி அறிகிறார். பிரித்தானிய இந்தியாவில் கோட்டையூர் மகாராசாவாக இருந்த தனது தாத்தா பிரித்தானியரின் எதிர்புக்கிடையே இவ்வணையை கட்ட தனது சொத்துகள் அனைத்தையும் விற்றுவிடுகிறார். இதை அறியாத மக்கள் அவரை தவறாக புரிந்துகொண்டு சோலையூருக்கு வரக்கூடாது என்கின்றனர்.

இதை அறிந்த பேரன் லிங்காவிற்கு தனது தாத்தாவின்மேல் மரியாதை வருகிறது. இவ்வணையை தகர்க்க நினைக்கும் அமைச்சரின் செயல்களை மக்களுக்கு லிங்கா வெளிப்படுத்துகிறார், அணையையும் அவர்களின் சதியிலிருந்து காக்கிறார்.

## பாடல்கள்
### தமிழ் பதிவு
இத்திரைப்படத்தின் பாடல்கள் 2014 நவம்பர் 13 அன்று ஏ. ஆர். ரகுமான் வலைத்தளத்தில் வெளியானது.

### தெலுங்கு பதிவு

### இந்தி பதிவு

## மேற்கோள்கள்

## வெளி இணைப்புகள்

*
* லிங்கா திரைப்படத் தரமிடல் 
*Lingaa Movie curtain raiser meet at Hyderabad read at chotabox.com 
*Lingaa Movie Review
* 
* லிங்கா திரை விமர்சனம்  
*ரஜினியின் லிங்காவால் ரூ. 30 கோடிக்கு நஷ்டம்... விநியோகஸ்தர்கள் போர்க்கொடி!

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2014 திரைப்படங்கள்
பகுப்பு:ரசினிகாந்து நடித்துள்ள திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
ஐந்தாம் தலைமுறை சித்த வைத்திய சிகாமணி

***ஐந்தாம் தலைமுறை சித்த வைத்திய சிகாமணி*** (*Aindhaam Thalaimurai Sidha Vaidhiya Sigamani*) என்பது ராஜம் புரொடக்ஷ்ன்ஸ்' தயாரிப்பில் எல். ஜி. ரவிசந்தர் இயக்கி, சைமன் இசை அமைத்து, ஆகஸ்ட் 22, 2014  அன்று வெளிவந்த தமிழ்த்திரைப்படமாகும். பரத் சித்த வைத்தியராகவும்  இவருடன் நந்திதா, தம்பி ராமையா, கருணாகரன், மயில்சாமி ஆகியோர் நடித்துள்ளனர். 
 
## நடிகர்கள்
*பரத் -சித்த வைத்தியர் 
*நந்திதா-கல்லூரியில் பயிலும் பெண், சித்த வைத்தியருக்கு மனைவி
*தம்பி ராமையா-நந்திதாவின் அப்பா

## மேற்கோள்கள்

## வெளியிணைப்புகள்
*

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:பரத் நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:திண்டுக்கல்லில் படமாக்கப்பட்ட திரைப்படங்கள்
மாணிக்கவாசகம் பிள்ளை

**மாணிக்கவாசகம் பிள்ளை** என்பவர் பிஜி நாட்டு அரசியல்வாதி ஆவார். இவர் அட்டர்னி ஜெனரலாகப் பதவியேற்றுள்ளார். இவர் காற்பந்துப் போட்டிகளின் நிருவாகியாகவும் பதவியில் இருந்துள்ளார். இவர் பிஜியில் வாழும் இந்தியத் தமிழர் ஆவார்.

## பதவிகள்
* 1962–1965, 1967–1983 - தலைவர், பிஜி கால்பந்து கூட்டமைப்பு
* 1981 - 1984 - பிஜியின் அட்டர்னி ஜெனரல் 
* 1984 - 1987 - பிஜி சட்டச் சீரமைப்புக் குழுவின் தலைவர்.

## சான்றுகள்

பகுப்பு:வாழும் மக்கள்
பகுப்பு:பிஜித் தமிழர்
பகுப்பு:பிஜி அரசியல்வாதிகள்
தஞ்சாவூர் வெள்ளை பிள்ளையார் கோயில்

**வெள்ளைப் பிள்ளையார் கோயில்** தஞ்சாவூர் நகரின் மத்தியில் உள்ள விநாயகர் கோயில் ஆகும். திருவலஞ்சுழியிலும் வெள்ளை விநாயகர் கோயில் என்ற கோயில் உள்ளது. தஞ்சாவூர் மாவட்டத்தில் இப்பெயரில் உள்ள கோயில்கள் இந்த இரண்டு கோயில்களும் ஆகும்.

## அமைவிடம்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். தஞ்சாவூர் நகரின் மத்தியில் கீழவாசலில் இக்கோயில் அமைந்துள்ளது. தஞ்சாவூர் நகரின் முக்கியமான விநாயகரில் இதுவும் ஒன்று. தஞ்சைப் பெரிய கோயில் அருகில் வடக்குத் திசையில் இக்கோயில் நகரின் முக்கியமான பகுதியில் அமைந்துள்ளது.

## வெள்ளை பிள்ளையார்
இங்கு கணபதி வெள்ளைப் பிள்ளையாராக கிழக்கு நோக்கியுள்ளார். ’வல்லபை’யுடன் எழுந்தருளி இருப்பதால் வல்லபை விநாயகர் ஆவார். பேச்சு வழக்கில் வெள்ளைப்பிள்ளையார் என்றே அழைக்கிறார்கள்.  கணபதிப்பெருமானை வெள்ளை விநாயகராக ஆவாகித்து வழிபடுவது ஒரு மரபாகும். இதனைச் சுவேத விநாயகர் எனக் குறிப்பர். ‘சுவேத விநாயகர் கல்பம்‘ என்றொரு நூலும் உண்டு. திருவலஞ்சுழி வலஞ்சுழிநாதர் கோயில் வளாகத்தில் சுவேத விநாயகர் ஆலயம் சோழர் காலத்திலேயே எடுக்கப்பெற்றுள்ளது. தஞ்சாவூர்க் கோட்டையின் கிழக்கு வாசலுக்கு எதிரில், அகழியின் வெளிப்புறம் இரண்டு கோயில்கள் உள்ளன. வடபுறம் உள்ள கோயில் வெள்ளை விநாயகர் கோயிலாகும். இக்கோயில் தஞ்சை நாயக்க மன்னர்களால் கட்டப்பட்ட கோவிலாகும்.மன்னர் விஜயராகவநாயக்கர் காலத்தில் இந்த விநாயகப் பெருமானைப் போற்றும் வகையில் ‘வெள்ளைப் பிள்ளையார் குறவஞ்சி‘ என்ற சிறுநூல் ஒன்று எழுந்துள்ளது. இந்நூலின் இறுதிப்பாடலில் ‘விஜயராகவ நாயக்கர் வாழி, ‘தளவாய் வேங்டந்திரன் வாழி‘ என்ற வரிகள் உள்ளன.

## குடமுழுக்கு
பாடகச்சேரி இராமலிங்கசுவாமிகளால் திருப்பணி செய்யப்பட்டு 1948ஆம் ஆண்டு மகா குடமுழுக்கு விழா நடைபெற்றது. தொடர்ந்து 1982, 1999 ஆகிய ஆண்டுகளில் குடமுழுக்கு விழாக்கள் நடைபெற்றுள்ளன. வெள்ளை விநாயகர் கோயிலில் 15.9.2014 திங்கள்கிழமை காலை குடமுழுக்கு மிகவும் சிறப்பாக நடைபெற்றது.குடமுழுக்கையொட்டி இரவு வல்லபை அம்பாள் சமேத வெள்ளைப்பிள்ளையார் திருவீதியுலா நடைபெற்றது.

## வலம்புரிவிநாயகர் கோயில்

தஞ்சாவூர் கவாஸ்காரத்தெருவில் அழகிக்குளம் அருகில் வலம்புரி விநாயகர் கோயில் உள்ளது. கருவறையில் வலம்புரி விநாயகர் உள்ளார். இக்கோயிலின் குடமுழுக்கு 4 ஏப்ரல் 2016 அன்று நடைபெற்றது.

## மேற்கோள்கள்

## மேலும் பார்க்க
* அருள்மிகு வல்லப விநாயகர் திருக்கோயில், தினமலர் கோயில்கள்

## புகைப்படத்தொகுப்பு

File: Vellaivinayakarkudamulukku5.jpg
File: Vellaivinayakarkudamulukku7.jpg
File: Vellaivinayakarkudamulukku8.jpg
File: Vellaivinayakarkudamulukku10.jpg
File: Vellaivinayakarkudamulukku12.jpg
File: Vellaivinayakarkudamulukku13.jpg
File: Vellaivinayakarkudamulukku14.jpg


பகுப்பு:தஞ்சாவூர் மாவட்டத்திலுள்ள பிள்ளையார் கோயில்கள்
பி. சாம்பமூர்த்தி

**பி. சாம்பமூர்த்தி** (P. Sambamurthy, 14 பிப்ரவரி 1901 - 1973) தமிழகத்தைச் சேர்ந்த இசையியல் அறிஞராவார்.

## ஆரம்ப வாழ்க்கை
தஞ்சை மாவட்டத்திலுள்ள திருப்பூந்துருத்தியில் 1901 ஆம் ஆண்டு பிப்ரவரி 14 அன்று பிறந்த சாம்பமூர்த்தி, வழக்குரைஞருக்கான பி. ஏ., பி. எல்., பட்டம் பெற்றவர். முதலில் பிடில் பொத்து கிருஷ்ணய்யா என்பவரிடம் பிடில் வாசிப்பினைக் கற்றார். பின்னர் மனத்தட்டை துரைசாமி ஐயர் என்பவரிடம் வாய்ப்பாட்டு கற்றார்.

## இசை வாழ்க்கை
### இசையாசிரியர் பணி
* 1928 ஆம் ஆண்டில் சென்னை குயின்மேரீசு கல்லூரியில் இசையாசிரியராக பணியேற்பு
* 1937 - 1961 காலகட்டத்தில் சென்னை பல்கலைக்கழகத்தின் இசைத் துறைத் தலைவராக பணி
* 1961 - 1964 காலகட்டத்தில் *சங்கீத வித்யாலயா*வின் இயக்குநராக பணி
* திருப்பதி, காசி, டெல்லி பல்கலைக்கழகங்களில் இசைத் துறைத் தலைவராக பணி

### எழுதிய நூல்கள்
இசை, இசையியல் குறித்து ஏறத்தாழ 50 நூல்களை இவர் எழுதினார்.

### இவரின் மாணவர்கள்
* சுகுணா புருசோத்தமன்

## விருதுகளும் பட்டங்களும்
* சங்கீத கலாசிகாமணி விருது, 1936
* இசைப்பேரறிஞர் விருது, 1957. வழங்கியது: தமிழ் இசைச் சங்கம், சென்னை.
* சங்கீத கலாநிதி விருது, 1972
* பத்ம பூசண் விருது
* கீத வாத்ய வினோதா பட்டம்; வழங்கியவர்: காஞ்சி சங்கராச்சாரியார்

## மறைவு
1973 ஆம் ஆண்டு தனது 72 ஆம் வயதில் சாம்பமூர்த்தி காலமானார்.

## மேற்கோள்கள்

## உசாத்துணை
பக்கம் எண்:640 & 641, டாக்டர். கே. ஏ. பக்கிரிசாமிபாரதி எழுதிய 'இந்திய இசைக்கருவூலம்' எனும் நூல் (மூன்றாம் பதிப்பு, செப்டம்பர் 2006; வெளியீடு: குசேலர் பதிப்பகம், சென்னை - 78.)

## வெளியிணைப்புகள்
*Battle over the Pallavi

பகுப்பு:1901 பிறப்புகள்
பகுப்பு:1973 இறப்புகள்
பகுப்பு:சங்கீத கலாநிதி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:இசை ஆய்வாளர்கள்
பகுப்பு:பத்ம பூசண் விருது பெற்ற தமிழர்கள்
கீழக்கரை

**கீழக்கரை** (ஆங்கிலம்:Kilakarai), இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் மாவட்டம், கீழக்கரை வட்டத்தின் நிர்வாகத் தலைமையிடமும், நகராட்சியும் ஆகும்.  கீழக்கரை நகரம் முந்தைய மதுரை மாவட்டத்தில் ஒரு பகுதியாக இருந்தது. இந்நகராட்சி ராமநாதபுரம் சட்டமன்றத் தொகுதிக்கு உட்பட்டதாகும்.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 7,448 குடும்பங்களையும் கொண்ட இந்நகரத்தின் மக்கள்தொகை 38,355 ஆகும். அதில் 19,685 ஆண்களும், 18,670பெண்களும் உள்ளனர். இந்நகரத்தின் எழுத்தறிவு 93.3% மற்றும் பாலின விகிதம்  1000 ஆண்களுக்கு, 948 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 4391 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 992 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 1,086 மற்றும் 0 ஆகவுள்ளனர். மக்கள்தொகையில் இந்துக்கள் 17.6%,  இசுலாமியர்கள் 79.92%, கிறித்தவர்கள் 1.16% மற்றும் பிறர் 1.32% ஆகவுள்ளனர்.

## அமைவிடம்
கீழக்கரை வரலாற்றுச் சிறப்பு மிக்கக் கடற்கரைப்பட்டினமாகும். இது மன்னார் வளைகுடாவில் அமைந்து உள்ளது. இக்கடற்கரைப்பட்டினத்திற்கு நேரெதிராக அப்பா தீவும், தென் மேற்கே பாலைய முனைத் தீவும், ஆனைத்தீவும், நல்லதண்ணீர்த் தீவு, சுள்ளித் தீவு, உப்புத் தண்ணீர்த் தீவுகளும், தென்கிழக்கே, தளரித் தீவும், முல்லைத்  தீவும் அமைந்துள்ளன. கீழக்கரையின்  மேற்கே சின்ன ஏர்வாடியில்  இருந்து  கிழக்கே  சேது கரை வரையுள்ள பகுதிகளில், பார்கள் (பாறைகள்) சூழ்ந்து உள்ளது. இப்பகுதியில் பார்களுக்குள்ளே ஒரிடத்தில் மட்டும் சுமார் 150 பாகம் (fathoms) அகலமுள்ள ஆழமான இடைவெளிப் பாதை அமைந்துள்ளமைக் குறிப்பிடத்தக்க இயற்கை அமைப்பாகும்.

அந்த இடைவெளிப் பாதையைக் காட்டும் வகையில்  இரண்டு கம்பங்கள் (Beacons) அமைக்கபட்டுள்ளன. கீழக்கரைத் துறைமுகத்திற்குக் கப்பல்கள் வந்து போக இப்பாதை இயற்கை நுழைவுவாயிலாக அமைந்துள்ளது. கீழக்கரைத் துறைமுகத்தின் முக்கியச் சிறப்பம்சம் இங்கு வந்து நங்கூரமிடும் கப்பல்களெல்லாம் பெருங்காற்றிற்கும், பேரலைகளுக்கும் இடையில் சிக்கிக்  கொள்ளாமலிருக்க இங்கு அமைத்துள்ள தீவுகளும் கடலோரத்தில் அமைந்துள்ள பார்களுமே இயற்கையரணாக அமைந்துள்ளன.

இது உப்புத் தண்ணீர்த் தீவுக்கு அருகாமையிலும், நல்லதண்ணீர்த் தீவுக்கும், ஆனைத்தீவுக்கும்  இடையிலேயும் முத்துச்சிப்பிகள் கிடைக்கும் படுகைகள் அமைந்துள்ளன.    

## மேற்கோள்கள்


## பார்க்கவும்

*நகராட்சி இணையதளம்

பகுப்பு:இராமநாதபுரம் மாவட்டத்திலுள்ள ஊர்களும் நகரங்களும்
அஜயன்பாலா

**அஜயன் பாலா** என்பவர் ஒரு தமிழக எழுத்தாளர், தமிழ்த் திரைப்பட இயக்குநர் , வசனகர்த்தா, மற்றும் திரைப்பட நடிகர். சென்னையில் வசித்து வரும் இவர்  6 அத்தியாயம் என்னும் படத்தொகையில் ஒரு அத்தியாயத்தை இயக்கியுள்ளார். ஆனந்த விகடனில் வெளியான "நாயகன்" மூலம் பரவலாக அறிமுகமானவர். ”மயில்வாகனன்” எனும் சிறுகதைத் தொகுப்பை வெளியிட்டுள்ளார். “பை சைக்கிள் தீவ்ஸ்” எனும் திரைக்கதையையும், “மார்லன் பிராண்டோ”வையும் மொழிமாற்றம் செய்துள்ளார். இவர் எழுதிய *“உலக சினிமா வரலாறு; மௌனயுகம்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் நுண்கலைகள் (இசை, நடனம், ஓவியம், சிற்பம்) எனும் வகைப்பாட்டில் பரிசு பெற்றிருக்கிறது.
வனயுத்தம், சென்னையில் ஒரு நாள்,  மனிதன் , தியா, லட்சுமி  ஆகிய திரைப்படங்களுக்கு வசனம் எழுதியிருக்கிறார். தொடர்ந்து மைலாஞ்சி எனும் திரைப்ப்டத்தை தற்போது இயக்கி வருகிறார். மேலும்  மதராசபட்டினம் ,தெய்வத்திருமகள், தாண்டவம், தலைவா, சைவம் , வேட்டை, தேவி,வனமகன் ஆகியபடங்களீன் திரைக்கதையில் பங்களித்திருக்கிறார்.

இவர் சித்திரம் பேசுதடி, வால்மீகி, மதராசபட்டினம், தென்மேற்கு பருவக்காற்று, கிருஷ்ணவேணி பஞ்சாலை, போன்ற தமிழ்த் திரைப்படங்களிலும் நடித்துள்ளார். 
## படைப்புகள்
### நாவல்
# பகல்மீன்கள் (கல்கியில் தொடராக வெளிவந்துள்ளது)

### சிறுகதை தொகுப்பு
#மயில் வாகனன் மற்றும் கதைகள் (மருதா பதிப்பகம்)
#மூன்றாவது அறைநண்பனின் காதல்கதை (மூன்றே கதைகள் கொண்ட சிறு வெளியீடு )
#அஜயன் பாலா சிறுகதைகள் (நாதன் பதிப்பகம்)
#முத்துக்கள் பத்து அஜயன் பாலா (அம்ருதா பதிப்பக்ம்)

### திரைக்கதை மொழிபெயர்ப்பு
# பேட்டில் ஆப் அல்ஜீயர்ஸ்
# பை சைக்கிள்தீவ்ஸ்

### கட்டுரை
#முடிவற்ற கலைஞன்;மார்லன் பிராண்டோ, தன் சரிதம்
#சுமார் எழுத்தாளனும் சூப்பர்ஸ்டாரும்

### ஆய்வு
#செம்மொழிச் சிற்பிகள் (100 தமிழறிஞர்கள் வாழ்க்கை வரலாற்று தொகுப்பு )
#உலக சினிமா வரலாறு மவுன யுகம்
#உலக சினிமா வரலாறு பாகம் இரண்டு மறுமலர்ச்சியுகம் 
#உலக சினிம வரலாறு பாகம்  மூன்று  நவீன யுகம்

### வாழ்க்கை வரலாறு
#அம்பேத்கர்
#அன்னை தெரஸா
#ஓவியர் வான்கா
#கார்ல்மார்க்ஸ்
#சார்லிசாப்ளின்
#சேகுவேரா
#நெல்சன் மண்டேலா
#நேதாஜி சுபாஷ் சந்திர போஸ்
#பெரியார்
#மார்டின் லூதர் கிங்

### தொகுப்பு நூல்
#ராஜன் அரவிந்தன் கதைகள்

### சிறப்பு தகுதிகள்
#2002 தி வீக் ஆங்கில நாளேடு தமிழின் சிறந்த வளரும் எழுத்தாளராக தேர்வு செய்துள்ளது
#இருபதாம் நூற்றாண்டு சிறந்த சிறுகதைகள்-தொகுப்பில்தேர்வு -கலைஞன் பதிப்பகம்
#கண்னாடி பத்தாண்டு சிறுகதைகள் தொகுப்பு  ஆசிரியர் .திலகவதி, அம்ருதா பதிப்பகம்
#சின்னத்திரை விருது தேர்வுக்குழு உறுப்பினர் 2010
   
## விருதுகள்
#இலக்கிய சிந்தனை விருது.
#2009 ஆம் ஆண்டிற்கான தமிழ் நாடு அரசின் சிறந்த நூலுக்கான விருது 
#திராவிடர் கழகம்  பெரியார் விருது
#சிறுகதைகளுக்காக 2013ம் ஆண்டு உயிர்மை சுஜாதா விருது
#சேலம் கன்ஸ்யூமர் வாய்ஸ் அமைப்பின் எழுத்துச் சிற்பி விருது
#திருப்பூர் மத்திய அரிமா சங்க விருது 2013
#இலக்கிய வீதி அன்னம் விருது 2016

### திரைப்படங்கள்

### இசைக்காணொளி

### குறும்படங்கள்

### வெப் சீரீஸ்

## மேற்கோள்கள்

### வெளி இனைப்புகள்

*

பகுப்பு:சென்னை எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தமிழ்த் திரைப்பட வசன ஆசிரியர்கள்
பகுப்பு:தமிழ்த் திரைப்பட நடிகர்கள்
பகுப்பு:சென்னைத் திரைப்பட இயக்குநர்கள்
பகுப்பு:சென்னை திரைக்கதை எழுத்தாளர்கள்
ஆர். அபிலாஷ்

**ஆர். அபிலாஷ்** (பிறப்பு: 1980) தமிழக எழுத்தாளர். புதினம், சிறுகதை, கவிதை, கட்டுரை, ஆகியன எழுதி வருகிறார். 2014ஆம் ஆண்டிற்கான சாகித்திய அகாதமியின் யுவ புரஸ்கார் விருதை “கால்கள்” என்ற புதினத்திற்காகப் பெற்றவர்.

## வாழ்க்கைக் குறிப்பு
### கல்வி
ஆர். அபிலாஷ் கன்னியாகுமரி மாவட்டம், பத்மநாபபுரத்தில் பி.என். ராமசந்திரன், வல்சலாகுமாரி ஆகியோருக்குப் பிறந்தார். இந்து வித்யாலயாவிலும், தக்கலை அரசு மேல்நிலைப்பள்ளியிலும் பள்ளிப்படிப்பை முடித்து, நாகர்கோவிலில் உள்ள ஸ்காட் கிறித்துவ கல்லூரியில் இளங்கலை ஆங்கிலமும் (1998-2001), சென்னை கிறித்துவக் கல்லூரியில் முதுகலை ஆங்கிலமும் (2002-04) படித்துப் பட்டம் பெற்றார்.

### பணி
2005 இல் பாளையங்கோட்டையில் உள்ள பி.எஸ்.என் பொறியியல் கல்லூரியில் ஆங்கில ஆசிரியராகப் பணியில் சேர்ந்தார். பின்னர் சிலகாலம் மாலைமலர், பி.ஐ பப்ளிகேஷன்ஸ் ஆகிய நிறுவனங்களில் துணை ஆசிரியராகப் பணியாற்றினார். 2009 முதல் 2012 வரை சென்னை குருநானக் கல்லூரியிலும், 2012 முதல் 2013 வரை எ. எம். ஜெயின் கல்லூரியிலும் ஆங்கில பேராசிரியராகப் பணியாற்றினார். இதன் பின் சென்னை பல்கலைக்கழகத்தில் ஆங்கிலத் துறையில் முழுநேர முனைவர் பட்ட ஆய்வில் ஈடுபட்டுள்ளார்.

## படைப்புகள்
ஆர். அபிலாஷ் 2007 முதல் இடைநிலை, சிறுபத்திரிகைகளான உயிர்மை, அமிர்தா, தாமரை, புதிய காற்று, புதிய பார்வை, தமிழ் பெமினா, காட்சிப்பிழை, அந்திமழை ஆகியவற்றில் கட்டுரை, சிறுகதை, கவிதை, மொழியாக்கம் ஆகிய படைப்புகளை வெளியிட்டு வருகிறார். 2014ஆம் ஆண்டு இவரது நாவலான “கால்கள்” சாகித்ய அகாதமியின் யுவ புரஸ்கார் விருதை வென்றது.

### புத்தகங்கள்
*இன்றிரவு நிலவின் கீழ் (ஹைக்கூ மொழியாக்கம்) - 2010 - உயிர்மை
*கிரிக்கெட்டின் மாறும் நிறங்கள் - கட்டுரைத் தொகுப்பு, 2011 - உயிர்மை
*கால்கள் (நாவல்) - 2012 - உயிர்மை
*புரூஸ் லீ: சண்டையிடாத சண்டை வீரன் - 2013 - உயிர்மை
*இன்னும் மிச்சமுள்ளது உனது நாள் - 2014 - உயிர்மை

## மேற்கோள்கள்

## வெளி இணைப்புகள்
*கால்கள் – (நாவல்) ஆர்.அபிலாஷ்-விமரிசனம் எழுத்தாளர் இமையம் 
*மொழிபெயர்ப்பு கவிதைகள்-ஆர். அபிலாஷ்

பகுப்பு:1980 பிறப்புகள்
பகுப்பு:தமிழக எழுத்தாளர்கள்
பகுப்பு:கன்னியாகுமரி மாவட்ட மக்கள்
பகுப்பு:சென்னை எழுத்தாளர்கள்
எஸ். திருச்செல்வம்

**எஸ். திருச்செல்வம்** இலங்கையில் ஒரு சிறந்த ஊடகவியலாளர், அரசியல் ஆய்வாளர், இலக்கிய விமர்சகர், தேசிய செயற்பாட்டாளர், யாழ்ப்பாணத்திலிருந்து வெளிவந்த **முரசொலி** தினசரி பத்திரிகையின் பிரதம ஆசிரியர்.தற்போது புலம்பெயர்ந்து  கனடாவில் வசிக்கிறார்  கனடாவிலிருந்து வெளிவரும் 'தமிழர் தகவல்' இதழின் முதன்மை ஆசிரியரும் ஆவார்.

## வெளியிட்ட நூல்கள்
*தமிழர் தகவல் 163
*தமிழர் தகவல் 
*மகாகவி பாரதி 

## பெற்ற விருதுகள்
*2012-ஒன்ராறியோ அரசின் ஜூன் கோல்வூட் ஞாபகார்த்த முதன்மைச் சாதனையாளர் விருது 
## மேற்கோள்கள்

## வெளியிணைப்புகள்
*தமிழர் தகவல் ஆசிரியர் எஸ். திருச்செல்வம் அவர்களுக்கு ஒன்ராறியோ அரசின் முதன்மைச் சாதனையாளர் விருது

பகுப்பு:ஈழத்து எழுத்தாளர்கள்
பகுப்பு:கனேடியத் தமிழ் எழுத்தாளர்கள்
பகுப்பு:ஈழத்துத் தமிழறிஞர்கள்
பகுப்பு:வாழும் மக்கள்
பகுப்பு:கனடிய இலங்கைத் தமிழ் வம்சாவளி மக்கள்
மனதில் உறுதி வேண்டும் (1987 திரைப்படம்)

**மனதில் உறுதி வேண்டும்** (*Manathil Urudhi Vendum*) 1987-இல் கே. பாலசந்தரின் எழுத்து, இயக்கத்தில் வெளிவந்த இந்தியத் தமிழ்த் திரைப்படமாகும். இத்திரைப்படம் நூறு நாட்கள் திரையிடப்பட்ட தமிழ்த் திரைப்படங்களில் ஒன்றாகும். வாழ்க்கையில் பல போராட்டங்களைச் சந்திக்கும் ஒரு செவிலியரின் கதை. குடும்பத்தில் ஓடிப்போகும் சகோதரி, சகோதரன் மரணம், கணவனின் விவாகரத்து என பல போராட்டங்களை ஒரு சேர சந்திக்கும் பெண்ணின் வாழ்க்கையை அடிப்படையாகக் கொண்டது இப்படத்தின் கதை. இத்திரைப்படத்தில் சுஹாசினி, எஸ். பி. பாலசுப்பிரமணியம், ரமேஷ் அரவிந்த், ஸ்ரீதர், விவேக், லலிதா குமாரி, சித்திரா, சந்திரகாந்த், யமுனா ஆகியோர் நடித்திருந்தனர். ரஜினிகாந்த், விஜயகாந்த், சத்யராஜ் ஆகியோர் விருந்தினர்களாக ஒரு பாடல் காட்சியில் நடித்தனர். இத்திரைப்படம் 1987 அக்டோபர் 21 அன்று வெளியிடப்பட்டது.

## கதை
நந்தினி என்ற கதாபாத்திரத்தில் சுஹாசினி நடித்த ஒரு செவிலியரின் கதையாகும். ஏழு உடன்பிறப்புகள், வேலையில்லாத பெற்றோர்கள் என அவரது மிகப்பெரிய குடும்பத்தில் ஒரே ஒரு வருமானம் ஈட்டுபவராக உள்ளார். விவாகரத்து, ஒரு சகோதரனை இழத்தல், ஓர் ஓடிப்போன சகோதரி, தோல்வியுற்ற இரண்டாவது காதல், உறுப்பு தானம் உள்ளிட்ட பல தடைகளை அவர் எதிர்கொள்கிறார். இவர் அவர்களைக் கண்ணியத்துடன் கையாளுகிறார். 

## நடிகர்கள்

இரசினிகாந்து, விசயகாந்து, சத்யராஜ் ஆகியோர் "வங்காளக் கடலே" என்ற பாடல் காட்சியில் நடித்திருந்தனர் .

## பாடல்கள்

இத்திரைப்படத்திற்கு இளையராஜா இசையமைத்திருந்தார். அனைத்துப் பாடல்களையும் கவிஞர் வாலி இயற்றினார். 

## மேற்கோள்கள்

## வெளி இணைப்புகள்
* யுடியூபில் பாடல்
* பாடல் வரிகள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் மகளிரியல்
பகுப்பு:இளையராஜா இசையமைத்த திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:சுஹாசினி நடித்த திரைப்படங்கள்
பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
தினேப்பர் ஆறு

**தினேப்பர்** (*Dnieper*, , , ) ஐரோப்பாவின் முக்கியமான ஆறுகளில் ஒன்றாகும். இது உருசியாவின் வல்தாய் குன்றுகளில் உற்பத்தியாகி பெலருஸ், உக்ரைன் வழியாகப் பாய்ந்து கருங்கடலில் கலக்கிறது. உக்ரைன், பெலரசு ஆகிய இரு நாடுகளின் மிகப்பெரிய ஆறு இதுவே. ஐரோப்பாவின் நான்காவது பெரிய ஆறு. இதன் நீளம் 2,145 இல் இருந்து 2,201 கி.மீ. வரை இருக்கும் எனக் கணிக்கப்பட்டுள்ளது. இதன் வடிநிலப் பரப்பு 504,000 சதுரகி.மீ. ஆகும். இவ்வாற்றின் குறுக்கே பல அணைகளும் நீர்மின் நிலையங்களும் கட்டப்பட்டுள்ளன.

## புவியியல்
இவ்வாறு உருசியாவில் 485 கி.மீ.-உம் பெலரசுவில் 700 கி.மீ.-உம் உக்ரைனில் 1,095 கி.மீ.-உம் பயணிக்கிறது. 504,000 சதுர கி.மீ. வடிநிலத்தில் 289,000 சதுர கி.மீ. உக்ரைனிலும், 118,360 சதுர கி.மீ. பெலரசியாவில் உள்ளது. இது உக்ரைனை கிழக்கு மேற்கு என இரு பாகமாகப் பிரித்துத் தெற்கு நோக்கிப் பாய்ந்து கருங்கடலில் கலக்கிறது. இந்த ஆறு உருசியாவின் வட மேற்கிலுள்ள உயர் நிலத்தில் உள்ள வால்டய் மலைகள் என்ற இடத்தில் கடல்மட்டத்திலிருந்து 220 மீட்டர் உயரத்தில் தோன்றுகிறது  அங்கு இது சிறிய ஆறாகவே உள்ளது. 115 கி.மீ. தொலைவுக்கு இது பெலரசுக்கும் உக்ரைனுக்கும் எல்லையாக உள்ளது.

## மேற்கோள்கள்

## வெளி இணைப்புகள்

* Dnieper River at the ''Encyclopedia of Ukraine''
* Site about Dnieper —objects over the river, photos, facts
* Dnieper river charts

பகுப்பு:உருசிய ஆறுகள்
பகுப்பு:உக்ரைனிய ஆறுகள்
பகுப்பு:பெலருசின் புவியியல்
பகுப்பு:ஐரோப்பிய ஆறுகள்
ஊமை விழிகள் (1986 திரைப்படம்)

**ஊமை விழிகள்** (Oomai Vizhigal) 1986 ஆம் ஆண்டு ஆகத்து மாதம் 15 ஆம் தேதியன்று  வெளிவந்த தமிழ் திரைப்படம் ஆகும். இதை ஆபாவாணன் என்ற திரைப்படக் கல்லூரி மாணவர் தன் கல்லூரி மாணவர்களை கொண்டு எடுத்தார். இதில் விஜயகாந்த் முதன்மையான வேடத்தில் நடித்தார். அருண் பாண்டியன், கார்த்திக், ஜெய்சங்கர், சரிதா, இரவிச்சந்திரன், மலேசியா வாசுதேவன், சந்திர சேகர், விசு, கிஷ்மு, சச்சு, சிறீ வித்யா, டிஸ்கோ சாந்தி, இளவரசி, தேங்காய் சீனிவாசன், சசிகலா போன்றோர் இதில் நடித்திருந்தனர். இது திகில் கலந்த படமாக வந்தது.

## கதை சுருக்கம்
சோழா பிக்னிக் வில்லேஜ் (இதன் உரிமையாளர் பி.ஆர்.கேயாக ரவிச்சந்திரன் நடித்துள்ளார்) என்ற இடத்திற்கு வரும் இளம்பெண்கள் பலர் மர்மமான முறையில் காணாமல் போகிறார்கள். அதை பற்றி விசாரிக்க வரும் செய்தியாளர் ராஜா அங்கு நிகழும் மர்மத்தை பற்றி துப்பு துலக்க ஆரம்பிக்கிறார். அவருக்கு துணை புரிகிறார்கள் 'தினமுரசு' செய்தி இதழின் உரிமையாளர் சந்திரனும் (ஜெய்சங்கர்), மாவட்ட காவல்துறை கண்காணிப்பாளர் தீன தயாளனும் (விஜயகாந்த்).

## நடிகர்கள்
*விஜயகாந்த் - தீனதயாளன் (காவல்துறை கண்காணிப்பாளர்)
*அருண் பாண்டியன் - விஜய் 
*கார்த்திக் - ரமேஷ் (சிறப்புத் தோற்றம்)
*ஜெய்சங்கர் - சந்திரன்
*சரிதா -சுமதி 
*இரவிச்சந்திரன் - பி. ஆர். கே.
*மலேசியா வாசுதேவன் - ராஜா 
*சந்திரசேகர் - ராஜா 
*விசு -ரத்தினசபாபதி 
*சிறீ வித்யா
*டிஸ்கோ சாந்தி
*இளவரசி
*தேங்காய் சீனிவாசன்
*சசிகலா

## பாடல்கள்
இதில் பாடியிருப்பவர்கள் ஆபாவாணன், பி. பி. சீனிவாசு, ஜேசுதாசு, சசி ரேகா, எஸ். என். சுரேந்தர்  . இப்படத்தின் அனைத்து பாடல்களையும் ஆபாவாணன் இயற்றினார்.

## மேற்கோள்கள்

## நூல் பட்டியல்
* 

## வெளி இணைப்புகள்
* கட்டுரை.காம் 
* பிரசாத் வலைப்பதிவு
* நரேசு வலைப்பதிவு

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:தகாத உறவு குறித்தான இந்தியத் திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
அலோகம்

**அலோகம்** அல்லது **மாழையிலி** (*non-metal*) என்பது வேதியியலின்படி உலோகப் பண்புகளைப் பெற்றிருக்காத வேதியியல் தனிமங்கள் ஆகும். அலோகங்கள் எளிதில் ஆவியாகக் கூடியனவாகவும், வெப்பத்தையும் மின்சாரத்தையும் எளிதில் கடத்தாத காப்புப் பொருட்களாகவும், குறைவான நெகிழ்வுத் தன்மை கொண்டவையாகவும் காணப்படுகின்றன. வேதியியல் பண்புகளின் அடிப்படையில் இவை அதிக அயனியாக்கும் ஆற்றல் மற்றும் இலத்திரன் கவர் ஆற்றல் மதிப்புகளைக் கொண்டுள்ளன. அலோகங்கள் ஏனைய தனிமங்கள் அல்லது சேர்மங்களுடன் வினைபுரியும் போது இலத்திரன்களைப் பெற அல்லது பகிர்ந்து கொள்ள முனைகின்றன.

தனிம அட்டவணையில் சுமார் எண்பதிற்கும் மேலானவை உலோகங்கள் ஆகும். ஆனால், 17 தனிமங்களே பொதுவாக அலோகங்களாக வகைப்படுத்தப்பட்டுள்ளன. இவற்றுள் பெரும்பாலானவை வாயுக்கள். (ஐதரசன், ஈலியம், நைட்ரசன், ஆக்சிசன், புளோரின், நியான், குளோரின், ஆர்கான், கிரிப்டான், செனான் மற்றும் ரேடான்) புரோமின் மட்டும் திரவநிலையில் உள்ளது. கார்பன், பாஸ்பரஸ், கந்தகம், செலினியம் மற்றும் அயோடின் போன்ற வெகுசில அலோகங்கள் திடநிலையில் காணப்படுகின்றன.

தனிம அட்டவணையில் உள்ள ஒவ்வொரு தனிமத்தையும் இயற்பியல் வேதியியல் பண்புகளின் அடிப்படையில் ஒன்று உலோகமாகவோ அல்லது அலோகமாகவோ வகைப்படுத்த முடியும். ஒருசில தனிமங்கள் இரண்டிற்கும் இடைப்பட்ட பண்புகள் கொண்டுள்ளன. அவை மாழையனை (மாழை போன்றவை) எனப்படும்.

## அலோகங்கள்
*ஐதரசன்
*நெடுங்குழு 14ல்: கரிமம்
*நெடுங்குழு 15ல்: நைதரசன், பாசுபரசு
*நெடுங்குழு 16ல் உயிர்வளிக்குழுவைச் சேர்ந்தவை: ஆக்சிசன், கந்தகம், செலீனியம்
*நெடுங்குழு 17ல் எல்லாத் தனிமங்களும் - உப்பீனிகள்  (ஆலசன்கள்)
*நெடுங்குழு 18ல் எல்லாத் தனிமங்களும் - நிறைவுடை வளிமங்கள் (Noble gases)

=அலோகங்களின் பண்புகள்==
உலோகம், அலோகம் என்னும் பாகுபாட்டுக்குத் துல்லியமான வரையறைகள் ஏதும் இல்லை. அலோகங்களின் பொதுவான பண்புகள் கீழே காட்டப்பட்டுள்ளன:

# வெப்பத்தையும், மின்னாற்றலையும் அவ்வளவாகக் கடத்தா (வெப்ப, மின், வன்கடத்திகள்)
# இவை காடி ஆக்சைடுகளாகும் (ஆனால் மாழைகளோ கார ஆக்சைடுகள் ஆகும்)
# திண்மநிலையில் பளபளப்பு ஏதும் இல்லாமலும் (மங்கியதாகவும்), வளையாமல் எளிதில் உடையக்கூடியதாகவும் இருக்கும். (மாழைகள் பளபளம்மாகவும், வளைந்து கொடுக்கவும், தட்டி, கொட்டி நீட்சி பெறச் செய்ய வல்லதாகவும் இருக்கும்)
# அடர்த்திக் குறைவானது (மாழைகளைக் காட்டிலும்)
# குறைந்த உருகுநிலைகளும் கொதிநிலைகளும் கொண்டவை
# அதிக எதிர்மின்னிப்பிணைவீர்ப்பு (electronegativity) கொண்டவை.

பகுப்பு:தனிமக் குழுக்கள்
ஜிரோ

**ஜிரோ** இந்தியாவின் அருணாச்சலப் பிரதேசத்தில் அமைந்துள்ள மலைப்பகுதி ஆகும். தலைநகர் இடாநகரிலிருந்து 150 கி.மீ தொலைவில் அமைந்துள்ளது. யுனெஸ்கோவின் உலகப் பாரம்பரிய இடமாக இதனை இடம் பெறச்செய்ய இந்தியத் தொல்லியல் துறை முயற்சியெடுத்து வருகிறது. 

அபதானி பழங்குடி மக்கள் இப்பகுதியில் வசித்துவருகின்றனர். இப்பழங்குடியினர் ஒரே பகுதியில் நிலைத்து வசிக்கும் குணம் கொண்டோர். அபூர்வமான ஆர்சிட் வகை பூக்கள் இப்பகுதியில் பூக்கின்றன.

## பெரிய சிவலிங்கம்
ஜூலை 2004 ஆம் ஆண்டு இங்கு கண்டுபிடிக்கப்பட்ட சித்தேஸ்வர்நாத் கோயிலின் சிவலிங்கம் மிகப்பெரியது. பிரேம் சுபா எனும் நேபாளியால் மரம் வெட்டுகையில் கண்டுபிடிக்கப்பட்டது.இந்த சிவலிங்கத்தின் வரலாறு சிவபுராணத்தில் கூறப்பட்டுள்ளது.

## புவியியல் அமைப்பு

அருணாச்சலப் பிரதேசத்தின் பழைமையான நகரான ஜீரோ கீழ் சுபன்சிரி மாவட்டத்தில் அமைந்துள்ளது.

## மக்கள்தொகை
2001 ஆம் ஆண்டின் மக்கள்தொகைக் கணக்கெடுப்பின்படி இங்கு மக்கள்தொகை 12,289. இதில் ஆண்கள் 52% பெண்கள் 48%. 17% பேர் ஆறு வயதிற்குக் கீழுள்ள குழந்தைகள்.

## கல்வி
அருணாச்சலப் பிரதேசத்தின் அதிக அளவு பள்ளிகள் இங்கமைந்துள்ளன.

## மேற்கோள்கள்

பகுப்பு:இந்தியாவில் உள்ள மலை வாழிடங்கள்
பகுப்பு:அருணாசலப் பிரதேசம்
அக்கரை சுப்புலட்சுமி

**அக்கரை சுப்புலட்சுமி ** (ஆங்கிலம்: Akkarai S. Subhalakshmi) இந்தியாவின் தமிழ்நாட்டின் நாகர்கோவில் அருகேயுள்ள சுசிந்திரம் ஊரின் அக்கரையைச் சார்ந்த பாரம்பரிய கருநாடக வயலின் இசைக் கலைஞர் ஆவார். இவரது சகோதரி சுவர்ணலதாவும் வயலின் இசைக்கலைஞர் ஆவார். இவரின் தந்தை *அக்கரை சுவாமிநாதன்* எனும் வயலின் இசைக்கலைஞர்.  சுப்புலட்சுமியின் தாத்தா சிவசுப்ரமணியன் வாய்ப்பாட்டு மற்றும் வயலின் இசைக் கலைஞர் ஆவார். இவர் கருநாடக சங்கீதப் பாடல்களும் இயற்றியுள்ளார்.

## இசைப் பணி
இவர் இந்தியா மட்டுமல்லாது உலகின் பல நாடுகளில் வயலின் இசைக் கச்சேரி செய்து வருகிறார். சிங்கப்பூர், ஐக்கிய அமெரிக்கா, கனடா. ஜெர்மனி, இத்தாலி, தென் கொரியா, இலங்கை, ஆஸ்திரேலியா உட்பட இன்னும் பல நாடுகளில் கச்சேரிகள் செய்து வருகிறார்.

இவர் தனியாகவும் குழுவினரோடும் இசைக் கச்சேரிகள் செய்து வருகிறார். குழுக் கச்சேரிகளில் கருநாடக இசைப் பாடகர் பாலமுரளிகிருஷ்ணா, ஆர். கே. ஸ்ரீகண்டன், சித்ரவீணை ரவிகிரண், டி. வி. கோபாலகிருஷ்ணன், என். ரமணி ஆகியோருடைய நிகழ்ச்சிகளில் வயலின் வாசித்துள்ளார்.
இவர் *கீரவாணி* எனும் பெயரில் இசைத்தொகுப்பும் வெளியிட்டுள்ளார்.

## விருதுகள்
* கலா பூஷன் (Kala Bhushan)    
* கலா ஶ்ரீ (Kala Shree)
* சங்கீத விஷாரதா (Sangeethavisharada)
* ராஜீவ் காந்தி புரஸ்கார் (Rajiv-Gandhi Puraskar) 
* ராஜீவ் காந்தி இளையோர் விருது (Rajiv Gandhi Youth Award)
* இசைக்குயில் (Isai-Kuil)
* தில்லி மாநில விருது (Delhi State First Award)
* மியூஸிக் அகெடமி விருது (Outstanding young violinist award from The Music Academy (1999 and 2001))
* கவநத்தையீர்த்த குழந்தைக் கலைஞர் விருது (Inspiring Child Artist Award from Valayapatti Nadaayala (1999))
* விமரிசகர் கே.எஸ். மகாதேவன் விருது (Critic K.S. Mahadevan Award from Narada Gana Sabha (2000))
* சிறந்த கலைஞர் விருது (The Best Performance Award from The Music Academy (2000))
* சிறந்த வயனில் இசைக் கலைஞர் விருது (The Best Violinist Award from The Indian Fine Arts Society (2001))
* சிறந்த வயனில் இசைக் கலைஞர் விருது-சுஜாதா விகடனில் (The Best Violinist of the year 2001 has been awarded by the writer Sujatha in Anandha Vikatan)
* இளையோர் தகுதியாளர் விருது (The Youth Merit Award 2002 has been awarded by The Rotary Club of Madras Industrial City)
* இளையோருக்காக கலா பாரதி விருது (The Yuva Kala Bharathi Award has been awarded by Bharat Kalachar (2002).)
* உஸ்தாத் பிஸ்மில்லா கான் யுவ புரஸ்கார் விருது (The Ustad Bismillah Khan Yuva Puraskar award from the Sangeet Natak Akademy (2007))
* வாணி கலா நிபுணா (Vani Kala Nipuna (2012))
* கல்கி கிருஷ்ணமூர்த்தி நினைவு விருது (The Kalki Krishnamurthy Memorial Award (2007))
* சண்முக சிரோன்மணி விருது (The Shanmukha Shiromani Award)
* கலா ரத்னா விருது (Kala Rathna from The Cleveland Aradhana Committee, 2013)

## இணையதளம்
அதிகாரப் பூர்வ இணையத்தளம்.

## மேற்கோள்கள்

## வெளி இணைப்புகள்

*[Of heritage, dreams and fulfilment, [தி இந்து], செப்டம்பர் 7, 2007]

பகுப்பு:இந்திய வயலின் கலைஞர்கள்
பகுப்பு:கருநாடக இசைப் பாடகர்கள்
பகுப்பு:வாழும் மக்கள்
பட்டினத்தார் (1962 திரைப்படம்)

**பட்டினத்தார்** 1962 ஆம் ஆண்டு வெளிவந்த தமிழ்த் திரைப்படமாகும். கே. சோமுவின் இயக்கத்தில் வெளிவந்த இத்திரைப்படத்தில் டி. எம். சௌந்தரராஜன், ஜெமினி கே. சந்திரா, எம். ஆர். ராதா மற்றும் பலர் நடித்திருந்தனர்.

இத்திரைப்படத்தின் திரைக்கதையைக் கே. சோமுவும், வசனங்களைத் தஞ்சை இராமையாதாஸ், எழுத்தாளர் அகிலன் ஆகியோரும் எழுதினர். டி. எம். சௌந்தரராஜன் பாடல்களைப் பாடியிருந்தார். டி. கே. சுந்தர வாத்தியார், தஞ்சை ராமையாதாஸ், கு. மா. பாலசுப்பிரமணியம், அ. மருதகாசி, மற்றும் பட்டினத்தார் பாடல்களுக்கு ஜி. ராமநாதன் இசையமைத்திருந்தார். டி. எம். சௌந்தரராஜன், திருச்சி லோகநாதன், பி. சுசீலா, பி. லீலா, சூலமங்கலம் ராஜலட்சுமி ஆகியோர் பாடல்களைப் பாடியிருந்தனர்.

11 ஆம் நூற்றாண்டில் வாழ்ந்த பட்டினத்தார் எனும் புலவரின் வரலாற்றை ஒட்டிய இத்திரைப்படத்தில் பட்டினத்தாராக டி. எம். சௌந்தரராஜனும், பட்டினத்தாரின் மனைவி சிவகலையாக ஜெமினி கே. சந்திராவும் நடித்திருந்தனர்.

## பாடல்கள்
திரைப்படத்துக்கு இசையமைத்தவர் ஜி. ராமநாதன். திரைப்படத்தில் பட்டினத்தார் பாடல்கள் பல இடம் பெற்றன. ஏனைய பாடல்களை டி. கே. சுந்தர வாத்தியார், தஞ்சை ராமையாதாஸ், அ. மருதகாசி, கு. மா. பாலசுப்பிரமணியம் ஆகியோர் இயற்றியிருந்தனர்.  பட்டினத்தாராக நடித்த பாடகர் டி. எம். சௌந்தரராஜன் பெரும்பாலான பாடல்களைப் பாடினார். பி. லீலா, சூலமங்கலம் ராஜலக்ஷ்மி, திருச்சி லோகநாதன், பி. சுசீலா ஆகியோர் பின்னணி பாடினார்கள்.

## இவற்றையும் பார்க்க
*பட்டினத்தார் (1935 திரைப்படம்)
*பட்டினத்தார் (1936 திரைப்படம்)

## மேற்கோள்கள்

பகுப்பு:1962 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பட்டினத்தார்

**பட்டினத்தார்** என்ற தலைப்பில் உள்ள கட்டுரைகள்:

* பட்டினத்தார், 11-ஆம் நூற்றாண்டுப் புலவர்
* பட்டினத்தார் புராணம்
* பட்டினத்தார் திருவிசைப்பா
* திருவொற்றியூர் பட்டினத்தார் கோயில்

## திரைப்படங்கள்
* பட்டினத்தார் (1935 திரைப்படம்)
* பட்டினத்தார் (1936 திரைப்படம்)
* பட்டினத்தார் (1962 திரைப்படம்)
பட்டினத்தார் (1936 திரைப்படம்)

**பட்டினத்தார்**, 1936 ஆம் ஆண்டு வெளிவந்த தமிழ்த் திரைப்படமாகும். முருகதாசாவின் (முத்துசுவாமி ஐயர்) இயக்கத்தில் வெளிவந்த இத்திரைப்படத்தில் எம். எம். தண்டபாணி தேசிகர், வி. என். சுந்தரம், பி. ஜி. வெங்கடேசன், டி. ஆர். முத்துலட்சுமி ஆகியோர் நடித்திருந்தனர்.

11ம் நூற்றாண்டில் வாழ்ந்த பட்டினத்தடிகளின் வரலாற்றை ஒட்டி மூன்று திரைப்படங்கள் வெளிவந்திருந்தன. முதலாவது 1935 ஆம் ஆண்டில் சுந்தரமூர்த்தி ஓதுவார் பட்டினத்தாராக வெளிவந்த 1935 பட்டினத்தார் திரைப்படம் படுதோல்வி அடைந்தது. அடுத்த ஆண்டிலேயே தேசிகர் பட்டினத்தாராக நடித்த இத்திரைப்படம் வெளிவந்தது. பின்னர் 1962 இல் டி. எம். சௌந்தரராஜன் நடித்த 1962 பட்டினத்தார் படம் வெளிவந்தது. இந்த மூன்று திரைப்படங்களில் தேசிகர் நடித்த 1936 திரைப்படமே பெரு வெற்றியை அடைந்தது. சென்னை பிராட்வே திரையரங்கில் மட்டும் இது 25 வாரங்கள் ஓடியது.

இத்திரைப்படத்தில் மொத்தம் 52 பாடல்கள் இடம்பெற்றிருந்தன. தண்டபாணி தேசி­கரே இசை­ய­மைத்து, பெரும்பாலான பாடல்களைப் பாடியிருந்தார்.

வேல் பிக்சர்ஸ் நிறுவனத்தின் எம். டி. ராஜன் இத்திரைப்படத்தைத் தயாரித்திருந்தார். முருகதாசா என அழைக்கப்படும் முத்துசாமி ஐயர் (பிறப்பு: 1900) இதனை இயக்கியிருந்தார். கே. ராம்நாத், மற்றும் ஏ. கே. சேகர் ஆகியோரின் ஒளிப்பதிவில் வெளியானது. இத்திரைப்படத்தின் பிரதி இப்போது கிடைப்பதில்லை.

## இவற்றையும் பார்க்க
*பட்டினத்தார் (1935 திரைப்படம்)
*பட்டினத்தார் (1962 திரைப்படம்)

## மேற்கோள்கள்

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஐசக் இன்பராஜா

**அருளய்யா ஐசக் இன்பராஜா** (ஒக்டோபர் 11, 1952 — சூலை 29, 2014) ஈழத்து நாடகக்கலைஞரும், நாடகாசிரியரும் ஆவார். 1985இல் இருந்து செருமனியில் வாழ்ந்து வந்தவர். *விகடவிற்பனர்*, *நகைச்சுவை வேளம்*, *ஹஸ்யமணி* போன்ற பல விருதுகளைப் பெற்றவர். *லூஸ் மாஸ்ரர்* என்னும் தனி நடிப்பு நாடகத்தின் மூலம் *லூஸ் மாஸ்ரர்* என்னும் பட்டப்பெயரால் அழைக்கப்பட்டவர்.

## வாழ்க்கைக் குறிப்பு
யாழ்ப்பாண மாவட்டம், நவாலி என்ற ஊரைப் பிறப்பிடமாகக் கொண்ட ஐசக் இன்பராஜா மானிப்பாய் இந்துக் கல்லூரியில் கல்வி கற்றவர்.

## நாடகத் துறையில்
ஈழத்துத் தயாரிப்பான நிர்மலா திரைப்படத்தை இயக்கிய அமரர் அருமைநாயகம் அவர்களைக் கலைக்குருவாக கொண்டு நாடகத் துறைக்குள் பிரவேசித்தவர். ஆருமைநாயகத்தின் சகாயர் நாடகாலயத்தின் தயாரிப்புகளான *விழிப்பு*, *யாருக்காக அழுதான்*, *மாப்பிள்ளை தேவை*, *லேடி ரைப்பிஸ்ற்* போன்ற நாடகங்களில் நடித்தார். 1974 இல் யாழ்ப்பாணத்தில் நடைபெற்ற நான்காவது உலகத் தமிழாராய்ச்சி மாநாட்டுக் கலைவிழாவில் *யாருக்காக அழுதான்* நாடகத்தில் நடித்ததற்காக பாராட்டுப் பத்திரம் வழங்கிக் கௌரவிக்கப் பெற்றர்.

பிரம்மஸ்ரீ தங்கராசா ஐயரின் வில்லிசைக் குழுவிலும், யாழ்ப்பாணம் சின்னமணியின் வில்லிசைக் குழுவிலும் நகைச்சுவைத் தொகுப்பாளராகவும் இருந்தார். 1984 இல் சின்னமணி இசைக்குழுவினருடன் மலேசியா, சிங்கப்பூர் நாடுகளுக்குச் சென்று வில்லிசை நிகழ்ச்சிகளில் பங்கு பற்றினார். மறைந்த திரைப்படக் கலைஞர் சிலோன் விஜயேந்திரனின் *காதலா? கடமையா?*, *ஆச்சிக்குட்டிக்கு வாச்ச மாப்பிள்ளை* போன்ற நாடகங்கள் மூலமாக வடமாகாணத்தில் நூற்றுக்கணக்கான மேடைகளில் நடித்தார்.

புலம் பெயர்ந்த பின்னர் ஐரோப்பிய நாடுகளில் பல கலை நிகழ்ச்சிகளை நடத்தியிருக்கும் இவர் *மாப்பிள்ளை தேவை*, *கிளாலிக்குள் மாப்பிள்ளை' வருவார் வருகின்றார் வந்திட்டார்* போன்ற பல நகைச்சுவை நாடகங்களை தானே எழுதி, இயக்கி அரங்கேற்றியுள்ளார். இவர் கலைஞர் இரா-குணபாலன் அவர்களின் ஆர்.ரி.எம். பிரதஸ் தயாரிப்பில் ரகுநாதன் இயக்கிய *முகத்தார் வீடு* திரைப்படத்திலும் நடித்திருக்கின்றார்.

## ஈழத்தில் இவர் நடித்த நாடகங்கள்
* விழிப்பு
* யாருக்காக அழுதான்
* மாப்பிள்ளை தேவை
* லேடி ரைப்பிஸ்ற்
* காதலா? கடமையா?
* ஆச்சிக்குட்டிக்கு வாச்ச மாப்பிள்ளை

## ஐரோப்பியாவில் இவர் எழுதி, இயக்கி, நடித்த நாடகங்கள்
* மாப்பிள்ளை தேவை
* கிளாலிக்குள் மாப்பிள்ளை
* வருவார் வருகின்றார் வந்திட்டார்

## இவர் நடித்த திரைப்படங்கள்
* முகத்தார் வீடு

## மேற்கோள்கள்

பகுப்பு:1952 பிறப்புகள்
பகுப்பு:2014 இறப்புகள்
பகுப்பு:ஈழத்துக் கலைஞர்கள்
பகுப்பு:ஈழத்து நாடகாசிரியர்கள்
பகுப்பு:ஈழத்து நாடக நடிகர்கள்
பகுப்பு:ஈழத்து நகைச்சுவையாளர்கள்
பகுப்பு:செருமானியத் தமிழர்
கிரெகோரியன் தொலைநோக்கி

பதினேழாம் நூற்றாண்டில் வாழ்ந்த ஸ்காட்லாந்து நாட்டினரான கணிதவல்லுனரும் வானியல்நிபுணருமான 'ஜேம்ஸ் கிரெகோரி(James Gregory)' என்பவரால் வடிவமைக்கப்பட்டது இந்த **'க்ரெகோரியன் தொலைநோக்கி**'(Gregorian telescope). இது முதன்முதலில் 1673-ஆமாண்டு 'ராபெர்ட் ஹூக்'(ராபர்ட் ஹூக்) என்பவரால் முதன்முறையாக உருவாக்கப்பட்டது. முதலில் செயலியல் வெற்றிகண்ட 1668 ஆண்டு 'ஸர் ஐஸக் ந்யூட்டனால்'(ஐசாக் நியூட்டன்) உருவாக்கப்பட்ட Newtonian telescopeக்கு முந்தையது இத்தொலைநோக்கியின் வடிவமைப்பு, ஆயினும் இத்தொலைநோக்கியை முதல்ந்யூட்டானியன் தொலைநோக்கிக்கு முன்னால் வெற்றிகரமாக உருவாக்க இயலவில்லை.

### வரலாறு
ஜேம்ஸ் க்ரெகோரியின்ன் ஆப்டிகா ப்ரொமோட்டா (Optica Promota - ஒளியியல் வளர்ச்சி) என்ற நூலில் தரப்பட்ட வடிவமைப்பாகவிருப்பதால் இத்தொலைநோக்கிக்கு க்ரெகோரியன் தொலைநோக்கி என்ற பெயர் வழங்கப்பட்டது. இதையொத்த கருத்தியல் வடிவமைப்புகளை 'போனாவெஞ்சுரா கவேலியெரி (Bonaventura Cavalieri)' எழுத்திலும் (Lo Specchio Ustorio (On Burning Mirrors), 16322) மரின் மெர்சென்னே (Marin Mersenne (L'harmonie universalle) 16363) எழுத்திலும் காணலாம். எவ்வித செயலாக்கத்திறமையில்லாததாலும் உருவாக்கும் திறமைபெற்ற ஒளியியல் வித்தகர்கள் இல்லாமையாலும் க்ரெகோரியின் தொடக்கமுயற்சிகள் அனைத்தும் தோல்வியைத் தழுவின.  பத்தாண்டுகளுக்குப் பிறகு 'ராபெர்ட் ஹூக்' என்ற சோதித்தறியும் அறிவியலறிஞரின் உதவியுடன் வெற்றிகரமாக செயல்வடிவம்பெற்றது.

### வடிவமைப்பு
க்ரெகோரியன் தொலைநோக்கி இரண்டு குழியாடிகளைக்கொண்டது. இதிலிருக்கும் முதல்நிலை-பரவளையக் குழியாடி ஒளியை இரண்டாம்நிலை-நீள்வட்டக்குழியாடிக்குமுன்னால் குவிக்கிறது. இங்ஙனம் குவிந்து விரியும் ஒளியை இரண்டாம்நிலை-நீள்வட்டக்குழியாடி மீண்டும் எதிரொளித்து முதல்நிலைப் பரவளையக் குழியாடியின் நடுவில் இருக்கும் துளைவழியாக பார்வையாளரின் கண்ணருகுப் பொருளில் குவிக்கிறது.

நியூட்டானியன் தொலைநோக்கியில் பார்ப்பவர் நிழல் ஆடியிற்படும். ஆடியின் பின்னால் நின்றுகொள்வதால் இச்சிக்கல் 'க்ரெகோரியன் தொலைநோக்கி' வடிவமைப்பிலில்லை. நேரானக் காட்சியை வழங்குதல் இத்தொலைநோக்கியை தேடுதலுக்குப் பயன்படுத்த ஏற்றதொன்றாக்குகிறது.
இவ்வடிவமைப்பானது பின்னாளில் வந்த கேஸெக்ரெய்ன் தொலைநோக்கியால் பின்னுக்குத்தள்ளப்பட்டது.  இருப்பினும் முப்படகங்களின் உதவியின்றி துல்லியமான காட்சியை வழங்குவதால் தேடுதல் தொலைநோக்கியாக பலவிடங்களில் இன்றும் பயன்படுத்தப்படுகிறது. 1985 வரையில் பெரும்க்ரெகோரியன் தொலைநோக்கிக்கான ஆடிகளை ஸ்ற்றிவார்ட் வானாய்வகம் 1985 வரை செய்துவந்தது.

க்ரகோரியன் தொலைநோக்கி வடிவமைப்பில் முதல்நிலைஆடி இரண்டாம்நிலைஆடியின் முன்பு உண்மையானக்காட்சியை(பிம்பம்) ஏற்படுத்துகிறது. இவ்விடத்தில் வெளிக்காட்சி காட்சிதடுப்பு திரைகளை அமைத்துக்கொள்ள முடியும்.

பகுப்பு:தொலைநோக்கிகள்